Teatrul German de Stat Timișoara își duce publicul la… Veneția. Personajele piesei "Slugă la doi stăpâni" corespund indicațiilor Commedia dell'arte: există cei doi Pantalone și Dottore, apoi Arlecchino – aici Truffaldino -, și chiar două cupluri îndrăgostite. Carlo Goldoni, a cărui inspirație literară au fost comediile de moravuri scrise de Molière, portretizează aici ascensiunea burgheziei.
Frumoasa Beatrice din Torino pleacă în căutarea iubitului ei, Florindo, care este acuzat de crimă și s-a ascuns. Deoarece ne aflăm în secolul al XVIII-lea, ea călătorește neobservată în haine bărbătești și este însoțită de servitorul Truffaldino. Fără să știe unul de celălalt, cei doi îndrăgostiți se întâlnesc în același han din Veneția. Și, ca și cum nu ar fi fost suficiente complicații existente, Truffaldino produce neintenționat altele noi, deoarece se angajează în același timp și ca servitor al lui Florindo.
Spectacolul în regia lui Niky Wolcz va avea premiera sâmbătă, 23 martie. Următoarea reprezentație e duminică, 24 martie.